[{"text_idx": "#000002", "text": "Tartu bussijuht ei lubanud maskita last bussi, lisatud advokaadi kommentaar"}, {"text_idx": "#000005", "text": "Facebooki lehel Ma\u0308rgatud24 Tartus kirjutas murelik lapsevanem, et eile o\u0303htul ei lubanud bussijuht tema last bussi na\u0308omaski puudumise to\u0303ttu ning laps pidi seeto\u0303ttu pimedas tund aega jala koju ko\u0303ndima. Advokaadibu\u0308roo LMP advokaat Grete Kirsimaa hinnangul ei ole bussijuhil o\u0303igust maskita inimest bussi mitte lubada."}, {"text_idx": "#000006", "text": "Advokaadibu\u0308roo LMP advokaat Grete Kirsimaa kommentaar:"}, {"text_idx": "#000007", "text": "Vabariigi Valitsuse 16. novembrist 2020.a kehtima hakanud korralduse ja\u0308rgi tuleb muuhulgas u\u0308histranspordis kanda maski vo\u0303i katta nina ja suu. Korralduse kohaselt ei pea maski kandma inimesed, kellele see on meditsiiniliselt vastuna\u0308idustatud vo\u0303i kellel esineb vajadus suhelda vaegkuuljatega ning alla 12-aastased lapsed. Vo\u0303imalikud on ka teised po\u0303hjendatud olukorrad (na\u0308iteks juhul, kui transpordivahendis pole teisi reisijaid)."}, {"text_idx": "#000008", "text": "Vaatamata korralduse sisule puudub aga valitsusel seaduslik volitus nimetatud korda kohustuslikuna ette na\u0308ha \u2013 nimelt puudub nakkushaiguste ennetamise ja to\u0303rje seaduses norm, mis vo\u0303imaldaks isikukaitsevahendite kandmist kohustuslikuks teha. Seega seaduslikult on tegemist pigem soovitusega, mitte siduva ettekirjutisega."}, {"text_idx": "#000009", "text": "Kuivo\u0303rd maski kandmise kohustuse rakendamise o\u0303igus puudub valitsusel, puudub seda enam sellise kohustuse rakendamise o\u0303igus bussifirmal vo\u0303i na\u0308iteks toidupoel. Seadusega saab ette na\u0308ha kohustuse ettevo\u0303tetele, et nad asutusesisese dokumendiga reguleeriks nende asutuses teatud olukorrad, kuid ka asutusesisesed ettekirjutised peavad vastama seadustele."}, {"text_idx": "#000010", "text": "Kui vaadata ku\u0308simust konkreetse postituse valguses, siis bussijuhi ka\u0308itumises oli tegelikult mitu puuduja\u0308a\u0308ki. Esiteks na\u0308eb valitsuse korraldus ette, et maski kandmise vo\u0303i suu ja nina katmise no\u0303ude ta\u0308itmist palutakse ja\u0308lgida ning inimesi informeerida ka vedajatel, kaubandusettevo\u0303tjatel ja u\u0308rituste korraldajatel. Bussijuhil oli vo\u0303imalus ja ka kohustus selgitada lapsele, et maski puudumisel tuleks katta suu ja nina na\u0308iteks salli vo\u0303i mo\u0303ne muu kattega. Teiseks laiendas bussijuht meelevaldselt kohustuse ka lapsele, kes valitsuse korraldusega ei ole kohustatud maski kandma. Kahtluse korral on bussijuhil alati o\u0303igus paluda na\u0308ha lapse vanust to\u0303endavat dokumenti."}, {"text_idx": "#000011", "text": "Kokkuvo\u0303tvalt olen seisukohal, et bussijuhil ei ole o\u0303igust maskita inimesi bussi mitte lubada. Ku\u0308ll saab aga paluda, et vo\u0303imalusel siiski kasutataks maski vo\u0303i kaetaks suu ja nina muu kattega.\u2014\u2014\u2014\u2014\u2014\u2014\u2014\u2014\u2014\u2013Kommentaar avaldati Geeniuses ja TV 3 uudistes."}]